Камерон Макевој
Камерон Макевој (; Голд Коуст, 13. мај 1994) аустралијски је пливач чија специјалност је пливање слободним стилом. Вишеструки је национални првак и национални рекордер, освајач олимпијских и светских медаља и учесник Олимпијских игара. Године 2014. додељена му је награда -{People's Choice Award}- за „Аустралијског пливача године”.

Макевој је један од најобразованијих, не само аустралијских него и уопштено светских пливача. Студира математику и физику на Природно-математичком одсеку Универзитета Грифит у Голд Коусту. Током наступа често на своје капице уцртава разне математичке и физичке и на тај начин, како сам каже, додатно промовише науку и образовање.

Каријера 
Прве пливачке покрете Макевој је направио још као петогодишњи дечак у локалној школи пливања у свом граду, а са такмичењима на локалном нивоу започео је у доби од око 11 година. На међународној пливачкој сцени дебитовао је на светском јуниорском првенству 2011. у перуанској Лими и већ на свом првом великом такмичењу освојио је три медаље, злата у тркама на 50 и 100 слободно, те бронзу на 200 слободно.

Већ наредне године успео је да се избори за место у олимпијском тиму Аустралије за ЛОИ 2012. у Лондону где је пливао у обе штафете слободним стилом (у квалификационим тркама на 4×100 и 4×200 метара).

На светским сениорским првенствима дебитовао је у Барселони 2013. где је као члан штафете 4×100 мешовито освојио сребрну медаљу (Макевој је пливао у квалификационој трци). Две године касније, у Казању 2015, такмичио се у 4 дисциплине освојио је три светске медаље, прво сребро у трци на 100 слободно (пливао у финалу 47,95 секунди), а потом и још једно сребро и бронзу у штафетама 4×100 мешовито и 4×200 слободно.

На националном првенству у Аделејду одржаном у априлу 2016, а које је уједно представљало и изборно такмичење за ЛОИ 2016, успео је да се квалификује за олимпијске игре у дисциплинама на 50, 100 и 200 слободно. У трци на 100 m слободним стилом у којој је победио, поставио је и нови национални рекорд у времену од 47,04 секунди. Најбоље резултате у Рију остварио је у обе штафетне трке на 4×100 m, које су му донеле и прве две олимпијске медаље, бронзане. На 100 слободно био је укупно 7. у финалу, на 50 слободно је био 11. у полуфиналу, док је одустао од наступа у трци на 200 m слободно како би се боље припремио за трке штафета. 

На светском првенству у Будимпешти 2017. најбољи резултат остварио је у трци на 100 слободно коју је окончао на 4. месту са временом од 47,92 и свега 0,03 секунде га је делило од бронзане медаље. На 50 слободно заузео је 9. место у полуфиналу и није успео да се пласира у финале.

Види још 
 Светско првенство у пливању 2017.

Референце

Спољашње везе 
 Биографија на сајту -{the-sports.org}-
 Лични рекорди и статистика на страници -{swimrankings.net}-
 Биографија на сајту ФИНА 
 Олимпијска статистика на сајту -{sports-reference.com}-

Рођени 1994.
Аустралијски пливачи
Пливачи на Летњим олимпијским играма 2012.
Аустралијски олимпијци на Летњим олимпијским играма 2012.
Пливачи на Летњим олимпијским играма 2016.
Аустралијски олимпијци на Летњим олимпијским играма 2016.
Освајачи медаља на Летњим олимпијским играма 2016.
Пливачи на Летњим олимпијским играма 2020.
Аустралијски олимпијци на Летњим олимпијским играма 2020.
Освајачи медаља на Летњим олимпијским играма 2020.
Освајачи олимпијских медаља у пливању
Освајачи бронзаних олимпијских медаља за Аустралију